CELEX: 
Language: hu
Date: 2019-06-14 00:00:00
Title: A BIZOTTSÁG (EU) …/… RENDELETE a folyékony olaj és zsír tengeri szállítása tekintetében a 852/2004/EK európai parlamenti és tanácsi rendelet II. mellékletének egyes rendelkezéseitől való eltérés engedélyezéséről szóló 579/2014/EU rendelet mellékletének módosításáról

A BIZOTTSÁG (EU) …/… RENDELETE
            
            
               (2019.6.14.)
            
            
               a folyékony olaj és zsír tengeri szállítása tekintetében a 852/2004/EK európai parlamenti és tanácsi rendelet II. mellékletének egyes rendelkezéseitől való eltérés engedélyezéséről szóló 579/2014/EU rendelet mellékletének módosításáról
            
            
               (EGT-vonatkozású szöveg)
            
            
               AZ EURÓPAI BIZOTTSÁG,
            
            
               tekintettel az Európai Unió működéséről szóló szerződésre,
            
            
               tekintettel az élelmiszer-higiéniáról szóló 2004. április 29-i 852/2004/EK európai parlamenti és a tanácsi rendeletre
                  1
                és különösen annak 13. cikke (2) bekezdésére,
            
            
               mivel:
            
            
               (1)Az 579/2014/EU bizottsági rendelet
                  2
                rendelkezik a 852/2004/EK rendelet II. melléklete IV. fejezetének 4. pontjától való eltérésről a bizonyos körülmények között emberi fogyasztásra szánt vagy valószínűleg emberi fogyasztásra szánt folyékony olajok és zsírok tengerjáró hajókon történő szállítása tekintetében. 
            
            
               (2)Az említett feltételek a hajó felszerelésére, egyes gyakorlatokra, valamint a tengerjáró hajón korábban szállított rakománnyal szemben támasztott követelményekre vonatkoznak. Az e feltételeknek megfelelő anyagok jegyzéke az 579/2014/EU rendelet mellékletében található (megengedett előző szállítmányok jegyzéke).
            
            
               (3)2016. november 24-i tudományos szakvéleményében
                  3
                az Európai Élelmiszerbiztonsági Hatóság (a továbbiakban: a Hatóság) értékelte, hogy a metil-acetát, az etil-terc-butil-éter, az ammónium-szulfát és a kalcium-lignoszulfonát elfogadható-e korábbi rakományként. A Hatóság arra a következtetésre jutott, hogy a metil-acetát és az etil-terc-butil-étert megfelel az előző rakományként való elfogadhatóság feltételeinek, az ammónium-szulfát esetében csak az élelmiszer-minőségű termékek felelnek meg az elfogadhatósági feltételeknek, valamint hogy a kalcium-lignoszulfonát nem felel meg az említett feltételeknek. 
            
            
               (4)Ezért az 579/2014/EU rendelet mellékletében meghatározott megengedett előző rakományok jegyzékét módosítani kell. 
            
            
               (5)Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
            
            
               ELFOGADTA EZT A RENDELETET:
            
            
               1. cikk
            
            
               Az 579/2014/EU rendelet melléklete e rendelet mellékletének megfelelően módosul.
            
            
               2. cikk
            
            
               Ez a rendelet az Európai Unió Hivatalos Lapjában való kihirdetését követő huszadik napon lép hatályba.
            
            
               Ez a rendelet teljes egészében kötelező és közvetlenül alkalmazandó valamennyi tagállamban.
            
         
         
            
               Kelt Brüsszelben, -án/-én. 2019.6.14.
            
            
               
                     a Bizottság részéről
               
               
                     elnök
                     Jean-Claude JUNCKER
               
               
            
         
         
            
                  
                     (1)
                  
                        HL L 139., 2004.4.30., 1. o.
               
               
                  
                     (2)
                  
                        A Bizottság 579/2014/EU rendelete a folyékony olaj és zsír tengeri szállítása tekintetében a 852/2004/EK európai parlamenti és tanácsi rendelet II. mellékletének egyes rendelkezéseitől való eltérés engedélyezéséről (HL L 160., 2014.5.29., 14. o.)
               
               
                  
                     (3)
                  
                        EFSA Journal 2017;15(1):4656.
               
            
      
    ---documentbreak--- 
      
         
         
            
               MELLÉKLET
            
            
               Az 579/2014/EU rendelet melléklete a következőképpen módosul:
            
            
               1.A „2-etil-hexanol” bejegyzés után a jegyzék az alábbi bejegyzéssel egészül ki:
            
            
               „
            
            
                     
                        Etil-terc-butil-éter
                     
                  
                  
                     
                        637-92-3
                     
                  
               
               „
            
            
               2.A „Metanol” bejegyzés után a jegyzék az alábbi bejegyzéssel egészül ki:
            
            
               „
            
            
                     
                        Metil-acetát
                     
                  
                  
                     
                        79-20-9
                     
                  
               
               „